**Stjórnarfundur Leiðsagnar**

Sérstakur fundur aðalmanna í stjórn vegna viðkvæms málefnis

21. júní 2022 kl. 17:00

Mættir: Friðrik Rafnsson formaður (FR), Snorri Steinn Sigurðsson varaformaður (SSS),

Valva Árnadóttir (VÁ) gjaldkeri, Harpa Björnsdóttir (HB) ritari.

Leifur Björnsson (LB) meðstjórnandi sat ekki fundinn vegna tengsla við starfsmann skrifstofu.

**Málefni: Áminning til félagsmanns**

Það er einróma niðurstaða fundarins að senda ákveðnum félagsmanni, sem gegnir trúnaðarstörfum fyrir félagið, almenna áminningu vegna ómálefnalegs og langvarandi samskiptavanda og stöðugra átaka við núverandi og fyrrverandi stjórnarmenn, auk samskiptavanda í þeim ráðum og nefndum sem viðkomandi hefur átt sæti í.

En verst er þó ókurteisi og tortryggni í garð starfsmanns félagsins, sem hefur margsinnis borið sig upp við formann munnlega og skriflega, og frábiður starfsmaðurinn sér frekari samskipti við félagsmanninn. Munu þau í framtíðinni fara fram í gegnum formann.

Áminningin verður send félagsmanni í tölvupósti 22.6.2022